
Temeljem članka 35. Zakona o lokalnoj i područnoj (regionalnoj) samoupravi („Narodne novine“ broj 31/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članaka 18. i 40. Statuta Grada Delnica („Službene novine Grada Delnica“ broj 2/21 i 6/25) Gradsko vijeće Grada Delnica na sjednici održanoj ____ listopada 2026. godine donosi

IZMJENE I DOPUNE ODLUKE O STIPENDIJAMA GRADA DELNICA

Članak 1.
[bookmark: _Hlk207176302]U Odluci o stipendijama Grada Delnica („Službene novine Grada Delnica“ 6/23 i 6/25) u članku 5. alineji 4. nakon riječi: „Ministarstva“ dodaju se riječi: „i dobitnika stipendije učenicima srednjih škola s prebivalištem na području Gorskog kotara koji pohađaju srednju školu na području Gorskog kotara iz Proračuna Primorsko-goranske županije“.
 
Članak 2.
(1) U članku 6. točki 1.2., poglavlju 6. Pokazatelji rane izvrsnosti u disciplini, stavku 2. riječi: „10 do 30“ mijenjaju se i glase: „2 do 30“, a riječi: „20 do 40“ mijenjaju se i glase: „5 do 40“.
(2) U članku 6. točki 4.3. stavku 1. tablica bodovanja prosjeka ocjena mijenja se i glasi:
„
	Prosjek ocjena
	Bodovi

	3,00-3,20
	1

	3,21-3,40
	2

	3,41-3,60
	3

	3,61-3,80
	4

	3,81-4,00
	5

	4,01-4,20
	6

	4,21-4,40
	7

	4,41-4,60
	8

	4,61-4,80
	9

	4,81-5,00
	10


„
 
Članak 3.
Ova Odluka stupa na snagu osmoga dana od dana objave u “Službenim novinama Grada Delnica”.

KLASA: 604-01/23-01/1
URBROJ: 2170-6-5-3-26-5
Delnice, ?? listopada 2026. godine

Gradsko vijeće Grada Delnica
Predsjednik




OBRAZLOŽENJE

Izmjenama i dopunama Odluke se ispravljaju i pobliže definiraju neke nedoumice koje su uočene u provođenju prethodnih natječaja od kad je osnovna Odluka donesena.

Članak 1. obzirom Primorsko-goranska županija uvodi tzv. „Stipendiju za učenike srednjih škola s prebivalištem na području Gorskog kotara koji pohađaju školu na području Gorskog kotara“ ne želimo na određeni način „kazniti“ te učenike da ne mogu kandidirati i dobiti i stipendiju Grada Delnica, osobito uzevši u obzir da je i sama Županija ostavila mogućnost da dobivanjem navedene stipendije, učenik istodobno može dobiti i stipendiju u kategoriji izvrsnih učenika srednjih škola (također stipendija Primorsko-goranske županije, regulirana istim Pravilnikom). Dakle, svi učenici koji dobiju županijsku stipendiju, ovom će izmjenom moći dobiti i stipendiju Grada Delnica.
Članak 2. Prilikom bodovanja Pokazatelja rane izvrsnosti u disciplini nadarenih učenika i studenata pokazalo se da je potreban širi bodovni raspon.
Članak 3. Obzirom da se broj prijavljenih kandidata za deficitarna zanimanja povećava iz godine u godinu, potrebno je napraviti veću razliku u bodovanju kako bi se lakše složila rang lista i kako ne bi došlo do situacije u kojoj više kandidata ima jednak broj bodova.
